కె.ఎస్.సుదర్శన్

కె. ఎస్.సుదర్శన్ పూర్తి పేరు కుప్పహల్లి సీతారామయ్య సుదర్శన్.    ఈయన 2000 - 2009 మధ్య కాలంలో రాష్ట్రీయ స్వయం సేవక్ సంఘ్ (ఆర్ఎస్ఎస్) ఐదవ సర్ సంఘ్ చాలక్ గా పనిచేశారు.

జీవిత చరిత్ర

జననం

సుదర్శన్ గారు రాయ్‌పూర్‌లోనీ కన్నడ బ్రాహ్మణ కుటుంబంలో  జన్మించారు. ఈయన తల్లిదండ్రులు కర్ణాటకలోని మాండ్యా జిల్లా కుప్పహల్లి గ్రామానికి చెందినవారు.

విద్య

ఈయన జబల్పూర్ లోని జబల్పూర్ ఇంజనీరింగ్ కళాశాల నుండి టెలికమ్యూనికేషన్స్ లో తన బ్యాచిలర్ ఆఫ్ ఇంజనీరింగ్ ను పూర్తి చేశారు. 

జనవరి 2009 లో, ఆయన జీవితకాల నిస్వార్థ సామాజిక సేవను , దేశ నిర్మాణంలో ఆయన చేసిన కృషిని గుర్తించి, ఉత్తర ప్రదేశ్ లోని మీరట్ లోని శోభిత్ విశ్వవిద్యాలయం అతనికి గౌరవ డాక్టర్ ఆఫ్ ఆర్ట్స్  ను ప్రదానం చేసింది.

ఆర్ ఎస్ ఎస్ తో పరిచయం

ఈయన 9 సంవత్సరాల వయస్సులోనే మొట్టమొదటి సారిగా ఆర్ ఎస్ ఎస్ శాఖ కు హాజరయ్యారు. 1954 లో మధ్యప్రదేశ్ లోని రాయగ్ జిల్లాలో ప్రచారక్‌గా నియమించబడ్డాడు. 1964 లో చాలా చిన్న వయస్సులోనే మధ్య భారత్ లో ప్రాంత ప్రచారక్ గా సేవ చేశారు.  1969 లో, అఖిల భారత సంస్థ అధిపతుల కన్వీనర్‌గా నియమితులయ్యారు.  దీని తరువాత 1977 నార్త్-ఈస్ట్ లో సేవలు చేశారు, రెండు సంవత్సరాల తరువాత బౌద్ధిక్ సెల్ (ఆర్ఎస్ఎస్ థింక్-ట్యాంక్) చీఫ్ గా బాధ్యతలు స్వీకరించాడు.  1990 లో, సంస్థ  సంయుక్త ప్రధాన కార్యదర్శిగా నియమితులయ్యారు.  శారీరక్ (శారీరక వ్యాయామాలు) , బౌద్ధిక్  ప్రముఖ్ గా రెండు పదవులను వేర్వేరు సందర్భాలలో నిర్వహించే అరుదైన నైపుణ్యం ఆయనకు ఉంది.

సర్ సంఘ్ చాలక్

10 మార్చి 2000 సంవత్సరం లో  ఆర్‌ఎస్‌ఎస్ సర్ సంఘ్ చాలక్ గా నియమితులయ్యారు. తన అంగీకార ప్రసంగంలో, మధ్య భారత్ ప్రాంతానికి నాయకత్వం వహించడానికి తనను ఎలా ఎంచుకున్నారో సుదర్శన్ గుర్తు చేసుకున్నారు.  మొదట్లో తాను బాధ్యతలు స్వీకరించడానికి సంశయించినప్పటికీ, అప్పటి ఆర్‌ఎస్‌ఎస్ సర్ సంఘ్ చాలక్ ఎం. ఎస్. గోల్‌వాల్కర్ తన మనసును చాటుకోవడానికి సహాయం చేసాడు.  "నేను నా విధులను నిర్వర్తించగలిగాను, ఎందుకంటే నాకు సీనియర్ వ్యక్తులు నాతో పూర్తిగా సహకరించారు," అని ప్రసంగం లో చెప్పారు.

చివరి రోజులు

ఆరోగ్యం సరిగా లేకపోవడంతో అతను మార్చి 21, 2009 న  సర్ సంఘ్ చాలక్ పదవి నుంచి తప్పుకున్నారు.

మరణం

కె ఎస్ సుదర్శన్ తీవ్ర అనారోగ్య కారణం తో సెప్టెంబర్ 15, 2012 న కన్నుమూశారు.

మూలాలు

సంఘ్ పరివార్
రాష్ట్రీయ స్వయంసేవక్ సంఘ్
సంస్థలు